
CONTRACT DE  ACHIZITIE PUBLICA DE  SERVICII
Servicii de intretinere sistem de iluminat public

In baza prevederilor Legii nr. 51/2006 a serviciilor comunitare de utilități publice, republicată, cu modificările și completările ulterioare; Legii nr. 230/2006 a serviciului de iluminat public, Legii nr. 98/2016 privind atribuirea contractelor de achizitie publica, cu modificarile si completarile ulterioate;
            Au convenit să încheie prezentul contract de delegare  a serviciului de iluminat public al comunei Sirna, denumit în continuare „Contractul”, conform termenilor, clauzelor şi condiţiilor stipulate în cele ce urmează:

1. Părţile contractante	
COMUNA SIRNA, adresa: sat Tariceni, str. Principala nr. 165A, judeţul Prahova, telefon/fax 0244/485012, e-mail: primaria_sirna@yahoo.com, cod fiscal 2845443, cont  RO14TREZ24A740600710130X, deschis la Trezoreria Boldesti Scaieni, Judetul Prahova, reprezentată prin Sandu Valerica, avand functia de Primar, în calitate de beneficiar/delegatar, pe de o parte,
	şi 
S.C. ................................ cu sediul in ......................................, inregistrata in Registrul Comertului ………………….., cod fiscal ……………., cont Nr. ………………….. Trezoreria …………………… reprezentatata legal de domnul ………………… avand functia de Administrator, în calitate de prestator/delegat, pe de altă parte.

2. Definiţii 
2.1 - În prezentul contract următorii termeni vor fi interpretaţi astfel:
a) contract - prezentul contract şi toate anexele sale; 
b) beneficiar/delegatar și prestator/delegat - părţile contractante, aşa cum sunt acestea numite în prezentul contract; 
c) preţul contractului - preţul plătibil Delegatul/prestatorui de către Delegatar, în baza contractului, pentru îndeplinirea integrală şi corespunzătoare a tuturor obligaţiilor asumate prin contract; 
d) serviciu de iluminat public – activitate de utilitate publică și de interes economic și social general, aflată sub autoritatea administrației publice locale, care are drept scop asigurarea iluminatului căilor de circulație auto, arhitectural, pietonal și ornamental; 
e) mentenanța sau întreținerea – ansamblul de operaţii de volum redus, executate periodic sau neprogramat în activitatea de exploatare, având drept scop menţinerea la parametrii luminotehnici normaţi și în stare tehnică corespunzătoare a sistemului de iluminat public, care se realizează atât cu înlocuirea de componente (menţinere) cât şi fără înlocuirea acestora (întreţinere); 
f) sistemul de iluminat public - ansamblul tehnologic şi funcţional format din puncte de aprindere, cutii de distribuţie, cutii de trecere, linii electrice de joasă tensiune subterane sau aeriene, fundaţii, elemente de susţinere a liniilor, instalaţii de legare la pământ, console, corpuri de iluminat, accesorii, conductoare, izolatoare, cleme, armături, echipamente de comandă, automatizare şi măsurare, utilizate cu scopul realizării unui mediu luminos confortabil şi/sau funcţional şi/sau estetic capabil să asigure desfăşurarea în condiţii optime a circulaţiei rutiere şi pietonale, a unei activităţi, a unui eveniment cultural-sportiv, a unui efect estetic-arhitectural şi altele; 
g) Aria Delegării – zona teritorială a comunei Sirna; 
h) Regulament – regulamentul de organizare și funcționare a Serviciului de iluminat public,
i) forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi; 
j) zi - zi calendaristică; an - 365 de zile.

3. Interpretare
3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.
Clauze obligatorii
4. Obiectul şi preţul contractului
4.1. – Obiectul contractului il reprezinta delegarea gestiunii serviciului de iluminat public din comuna Sirna, judetul Prahova, prin achizitie publica de  Servicii de intretinere sistem de iluminat public, in conformitate cu obligatiile si termenele asumate in contract. Activitatile care fac obiectul contractului sunt verificarea, intretinerea, repararea si inlocuire parti a sistemului de iluminat public; verificarea, montarea/demontarea iluminatului festiv, pe baza de nota de comanda din partea beneficiarului, pe toata durata derularii contractului.
[bookmark: _GoBack]4.2. Pentru serviciile prestate de prestator/delegat, pretul datorat este  cel ce rezulta din propunerea financiara, conform anexelor 1, 2 ,3 si 4 fara a depasi suma de 82.644,63 lei, la care se adauga TVA conform legislatiei in vigoare la data facturarii, astfel:
I. Prestari servicii verificare sistem de iluminat public , conform tarifului declarat in anexa 3 - propunere financiara, respectiv ............. lei/luna fara TVA, la care se adauga TVA conform legislatiei in vigoare.
II. Prestari servicii intretinere, reparare si inlocuire parti ale sistemului  de iluminat public; verificarea, montarea/demontarea iluminatului festiv, pe baza de nota de comanda din partea beneficiarului, conform situatiilor de lucrari la tarifele declarate in propunerea financiara, conform anexelor 1,2 si 4;
III. Valoare totala de 82.644,63 lei fara TVA va fi alocata dupa cum urmeaza:
Trimestrul III – 53.719,01 lei
   Trimestrul IV- 28.925,61 lei 
  4.3.  Preturile ofertate pe fiecare categorie de serviciu sunt ferme pe toata durata de derulare a contractului.
4.4 Decontarea serviciilor prestate (de intretinere, reparare si inlocuire parti ale sistemului  de iluminat public) se va face conform situatiilor de lucrari întocmite pe baza tarifelor unitare din anexele nr.1,2 si 4 la prezentul contract. Pentru materialele si lucrarile executate care nu se regasesc in anexa 1 si 2, decontarea acestora se va face pe baza de deviz de lucrari intocmit de delegat si acceptat de delegatar. Plata facturii se va realiza in termen de 30 de zile dupa indeplinirea  cumulativa a urmatoarelor conditii: incarcarea facturii de catre prestator/delegat in SPV, aprobarea de catre beneficiar/delegatar, fara obiectiuni, atat a situatiilor de lucrari/ deviz de lucrari si a procesului verbal de receptie la terminarea lucrarilor.
5. Durata contractului
5.1. Prestarea serviciilor intra in vigoare de la data semnarii contractului, respectiv ___________, si expira la 31.12.2026.
5.2. – Dupa expirarea termenului prevazut la art 5.1., contractul poate fi prelungit numai in urma incheierii unui act aditional insusit de ambele parti prin semnatura si stampila.
6. Documentele contractului
6.1 - Documentele contractului sunt ( cel putin):
a) Propunerea financiară prin intermediul platformei electronice SEAP, conform Legii 98/2016 privind achizitiile publice;
b) Caietul de sarcini al Serviciului de iluminat public 
c) Regulamentul serviciului de iluminat public
d) Anexele 1, 2 si 3  din propunerea financiara
e) Proces verbal de predare bunurilor mobile si imobile, proprietate publica sau privata a unitatilor administrativ- teritoriale, aferente serviciului in vederea prestarii serviciului de intretinere a iluminatului public, periodic, programat sau neprogramat in activitatea de exploatare, avand drept scop functionarea la parametrii proiectati a SIP, care se realizeaza atat cu inlocuirea de componente cat si fara inlocuirea acestora;
f) Alte documente, dupa caz.

7. Obligaţiile si drepturile principale ale delegatul/prestatorui
7.1. – Delegatul/prestator se obligă să presteze serviciile la standardele si performantele impuse de legislatia in domeniu, cu profesionalismul si promptitudinea cuvenita angajamentului asumat si in conformitate cu propunerea sa financiara. 
7.2. - Delegatul/prestator va emite facturi fiscale reprezentand contravaloarea seviciilor prestate in baza prezentului contract.
7.3. - Delegatul/prestator se obligă să îşi desfăşoare întreaga activitate cu bună credinţă, profesionalism, diligentă si promptitudine.
7.4.- Delegatul/prestator se obligă să il despăgubească pe delegatar împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către delegatar;
iii) deficiente constatate de organele Curtii de Conturi cu ocazia controlului activitatii beneficiarului si se obliga sa aduca la indeplinire masurile dispuse de aceste organe prin actele de control incheiate, in termenele prevazute.
7.5. – Delegatul/prestator se obliga sa raspunda atat de siguranta tuturor operatiunilor si metodelor de prestare utilizate, cat si de calificarea personalului folosit pe toata durata derularii contractului.
7.6. – Delegatul/prestator se obliga sa asigure resursele umane, materiale, instalatiile si echipamentele necesare desfasurarii activitatii de intretinere a iluminatului public.
7.7. – Delegatul/prestator se obliga sa raspunda la solicitarea delegatarul/achizitorului, privind interventia urgenta la repunerea in functiune sau remedierea unor defecte a echipamentelor electrice de iluminat public din  - cadrul SIP, in termen de maxim 48 ore de la primirea solicitarii telefonice sau scrise.
7.8. – Delegatul/prestator se obliga sa semneze procesul verbal de predare preluare a bunurilor aferente serviciului de iluminat public.
7.9. – Delegatul/prestator se obliga sa indeplineasca indicatorii de performanta conform caietului de sarcini.
7.10. – Delegatul/prestator se obliga sa detina accesul liber la intreaga retea de iluminat public din aria administrativ teritoriala a UAT Sirna.
7.11. – Pe durata prezentului contract, partile se obliga sa indeplineasca cu buna credinta obligatiile asumate, sa nu interprinda niciun act sau activitate in scopul prejudicierii celeilalte parti, sa se informeze reciproc si sa coopereze in vederea obligatiilor asumate.
7.12. – Delegatul/prestator asigura aplicarea si respectarea prevederilor Legii nr 319/2006 si H.G. nr. 1425/2006, referitoare la SSM.
7.13. Delegatul/ prestator raspunde pentru prejudiciile de orice natura cauzate tertilor pe toata perioada derularii contractului.
7.14. Delegatul/prestator se obliga sa asigure prestarea serviciilor astfel incat sa se realizeze:
- verificarea si supravegherea functionarii retelelor electrice de joasa tensiune, a punctelor de aprindere, a cutiilor de distributie, a corpurilor de iluminat.
- masurile necesare pentru prevenirea deteriorarii componentelor sistemului de iluminat
- respectarea instructiunilor furnizorilor de echipamente
7.15. Delegatul este obligat, conform prevederilor legale, sa obtina licenta de operare in baza prezentului contract emisă de autoritatea de reglementare competentă – ANRSC.

8. Obligaţiile si drepturile principale ale delegatarul/beneficiarul
8.1. – Delegatarul/beneficiarul se obligă să plătească preţul convenit în prezentul contract pentru serviciile prestate. 
8.2. - Delegatarul/beneficiarul se obligă să recepţioneze serviciile prestate.
8.3. - Delegatarul/beneficiarul se obligă să plătească preţul către delegat/prestator, în termen de 30 de zile de la indeplinirea cumulativa a urmatoarelor conditii: incarcarea facturii de catre delegat/prestator in SPV si semnarea de catre delegatar/beneficiar a situatiilor de lucrari aferente lucrarilor executate.
8.4.-Conform art. 1506 alin(1) Cod civil, partile convin ca plata ce se va efectua de catre beneficiar, se va imputa mai intai asupra capitalului (creantei principale) si, in final, asupra dobanzii penalizatoare.
8.5. – Delegatarul/beneficiarul se obligă sa puna la dispozitia delegatul/prestatorului intreaga retea de iluminat public, asupra careia delegatarul/beneficiarulare un drept de folosinta in baza unui contract cadru cu proprietarul sistemului de distributie a energiei electrice, respectiv lungimea cailor de circulatie pentru care se asigura iluminatul public, total stalpi aferenti sistemului de iluminat public, numar total aparat de iluminat, numar puncte de aprindere, putere instalata sistem de iluminat.
8.6. – Delegatarul/beneficiarul se obligă sa puna la dispozitia delegatului/prestatorului contractul incheiat cu proprietarul sistemului de distributie a energiei electrice.
8.7. – Delegatarul/beneficiarul se obligă sa permita accesul liber la sistemul de iluminat public predat pe baza inventarului.
8.8. – Delegatarul/beneficiarul se obligă sa predea delegatului/prestatorului regulamentul serviciului de iluminat public, caietul de sarcini al serviciului de iluminat public precum si hotararea consiliului local de aprobare al acestuia, pentru localitatile de prestare.
8.9. – Delegatarul/beneficiarul se obligă sa elaboreze, in vederea semnarii, procesul verbal de predare preluare a bunurilor aferente serviciului de iluminat public.
8.10. – Delegatarul/beneficiarul se obligă sa elaboreze indicatorii tehnici corelati cu tintele pe obiectivele asumate la nivel national.
8.11. – Delegatarul/beneficiarul are dreptul sa beneficieze de  functionarea normala si corespunzatoare a sistemului de iluminat public.
8.12. – Delegatarul/beneficiarul are dreptul sa beneficieze de interventia delegatului/prestatorului pentru repararea si inlocuirea totala si/sau partiala a elementului sistemului de iluminat public in termen de maxim 48 ore pentru a se asigura functionarea normala si corespunzatoare a sistemului de iluminat public.
8.13. – Delegatarul/beneficiarul are dreptul sa suplimenteze inventarul existent.
8.14. – Delegatarul/beneficiarul pastreaza dreptul de a aproba, a supraveghea si a controla, dupa caz:
· Modul de fundamentare a tarifelor si respectarea metodologiei de stabilire, ajustare sau de modificare a acestora, conform anexei la contract;
· Modul de indeplinire a obligatiilor contractuale asumate de delegat si activitatile desfasurate de acestea;
· Calitatea si eficienta serviciului prestat, corespunzator indicatorilor de performanta a serviciului, stabiliti conform legii;
· Modul de mentinere in functiune, dezvoltarea si/sau modernizarea sistemului de iluminat public.
8.15. – Pe durata prezentului contract, delegatarul/beneficiarul, ca autoritate publica are obligatia de a asigura linistita folosinta si exploatarea de catre delegat a sistemului de iluminat public din toate zonele pe care le gestioneaza.
8.16. – Pe durata prezentului contract, partile se obliga sa indeplineasca cu buna credinta obligatiile asumate, sa nu interprinda niciun act sau activitate in scopul prejudicierii celeilalte parti, sa se informeze reciproc si sa coopereze in vederea obligatiilor asumate.

9. Sancţiuni pentru neîndeplinirea culpabilă a obligaţiilor 
9.1. - In cazul in care delegatul/prestator nu reuseste sa-si execute oricare din obligatiile asumate prin contract, atunci delegatarul/beneficiarul are dreptul de a deduce din valoarea notei de comanda neexecutata, ca dobanzi penalizatoare 0,1% pentru fiecare zi de intarziere, pana la momentul indeplinirii oricareia dintre indatoririle contractuale.
9.2. - In cazul in care delegatarul/beneficiarul nu onoreaza facturile in termen de 30 de zile de la expirarea perioadei convenite prin clauza 8.3, atunci prestatorul are dreptul de a solicita dobanzi penalizatoare de 0,1% pe zi din valoarea facturii neachitate.
9.3. - Nerespectarea oricareia din obligatiile  asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept.
9.4. - Delegatarul/beneficiarul îşi rezervă dreptul de a denunţa unilateral contractul, printr-o notificare scrisă adresată delegatul/prestatorui, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru delegatar. În acest caz, delegatarul/beneficiarul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

10. Alte responsabilităţi ale delegatului/prestatorului
10.1. - (1) Delegatul/prestatorul se obligă să îşi desfăşoare întreaga activitate cu bună credinţă, profesionalism, diligentă si promptitudine .
               (2) Delegatul/prestatorul se obligă să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.
10.2 - Delegatul/prestatorul este pe deplin responsabil pentru execuţia serviciilor prestate. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

11. Recepţie şi verificări 
11.1 – La terminarea lucrarilor executate asupra sistemului de iluminat public, delegatul/prestatorul va convoca pe delegatar/beneficiar, telefonic sau prin email/fax, pentru inspectarea calitatii si conformitatii serviciilor prestate de delegat/prestator, efectuarea receptiei si intocmirea procesului verbal de receptie.
11.2. – in situatia in care delegatarul/beneficiarul nu va da curs convocarii, delegatul/prestator va trimite acestuia notificare scrisa prin care ii va solicita ca cel mai tarziu in 5 zile de la terminarea lucrarii sa se prezinte la receptia lucrarilor. In situatia in care in termen de 5 zile de la notificare, receptia nu se poate face din culpa delegatarul/achizitorului, aceasta imprejurare este asimilata acceptarii fara obiectiuni a cantitatii si calitatii lucrarilor de catre delegatar, situatie ce atrage inaintarea documentelor de plata.

12. Începere, finalizare, întârzieri, sistare
12.1 -  Delegatul/prestatorul are obligaţia de a presta serviciilor în timpul cel mai scurt posibil de la primirea notei de comenda scrise de la beneficiar, dar nu mai mult de 48 de ore de la transmiterea solicitarii scrise sau telefonice. 
12.2. Daca pe parcursul îndeplinirii contractului,din varii motive, delegatul nu poate respecta durata de executare a serviciului , acesta are obligatia de a notifica acest lucru, in timp util, delegatarului. Modificarea perioadelor de prestare a serviciilor cerute in solicitarea scrisa sau telefonica se face cu acordul partilor.
12.3 - În afara cazului în care delegatarul/beneficiarul este de acord cu o prelungire a termenului de execuţie, orice întârziere în îndeplinirea contractului dă dreptul delegatarului/achizitorului de a solicita penalităţi delegatului/prestatorului, dupa caz. 
12.2 - În cazul în care: 
i) orice motive de întârziere, ce nu se datorează delegatul/prestatorului, sau
ii) alte circumstanţe neobişnuite susceptibile de a surveni, altfel decât prin încălcarea contractului de către delegat, îndreptăţesc delegatul/prestator de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional. 

13.  Incetarea si rezilierea contractului
13.1. -  a) Partile nu-si indeplinesc oricare din obligatiile stipulate in contract sau oricare din indatoririle prevazute de dispozitiile legale din actele normative cu incidenta la natura si obiectul contractului.
b) Una din parti este declarata in stare de incapacitate de plata sau impotriva ei a fost declansata procedura de insolventa, lichidare sau faliment;
c) Una din  parti cesioneaza drepturile si obligatiile ce decurg din prezentul contract.
d) In cazul retragerii licentei ANRSC.
13.2 -  In cazul neindeplinirii oricareia din obligatiile convenite prin contract, acesta se reziliaza de plin drept fara punere in intarziere si fara interventia instantei de judecata.
13.3  - Prevederile prezentului capitol nu inlatura raspunderea partii care, in mod culpabil, a cauzat incetarea contractului.

14. Subcontractanţi 
14.1 – Delegatul/prestatorul nu poate subcontracta nici integral, nici partial, obiectul contractului privind gestiunea delegata a serviciului de iluminat public.
14.2. – Delegatul/prestatorul nu va putea subdelega gestiunea serviciului, subroga, nova, transmite, ceda sau transfera in orice alt mod, totalitatea sau o parte din drepturile si obligatiile sale derivate din/sau in legatura cu prezentul contract, fie mod direct, fie indirect, doar daca Legea in vigoare la data respectivei operatii permite o astfel de subdelegare, subrogare, novatie, transmitere, cesiune sau transfer si doar cu acordul scris prealabil al delegatarului/achizitorului.

15. Forţa majoră
15.1 - Forţa majoră este constatată de o autoritate competentă.
15.2. - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
15.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
15.4. - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
15.5. - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.
15.6. - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretindă celeilalte daune-interese.

16. Soluţionarea litigiilor
16.1 - Delegatul/prestatorul şi delegatarul/beneficiarul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
16.2 - Dacă, după 15 zile de la începerea acestor tratative, delegatul/prestator şi delegatarul/beneficiarulnu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din circumscriptia sediului delegatarului/achizitorului. 

17. Limba care guvernează contractul
17.1 - Limba care guvernează contractul este limba română.
 
18. Comunicări
18.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
           (2) Orice document scris trebuie înregistrat atât în momentul transmiterii, cât şi în momentul primirii.
18.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.
	Comunicarile intre parti se pot face prin: 
· e-mail la adresa: primaria@comunasirna.ro;
· fax: 0244/485012;
· telefon: 0244/485012 – cu obligatia transmiterii in scris, sau posta la adresa sat Tariceni, comuna Sirna, nr 165 A, judet Prahova, cu conditia primirii comunicarii;
pentru corespondenta adresata delegatarul/achizitorului si:
· e-mail la adresa: …………………………..
· fax: ............................;
· telefon: .............................. - cu obligatia transmiterii in scris, sau posta la adresa strada ......................................................., cu conditia primirii comunicarii;
pentru corespondenta adresata delegatul/prestatorui.

19.Aria teritoriala pe care vor fi prestate serviciile
19.1. – Prestarea activitatilor enumerate la articolul 4.1 se va face pe teritoriul administrativ al UAT Sirna, respectiv satele Coceana, Varnita, Sirna, Tariceni, Habud si Bratesti, pe sistemul de iluminat public predat conform inventarului, ce face parte integrata din contract.

20.Protectia patrimoniului cultural si national
20.1. – Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul prestatiilor sunt considerate, in relatiile dintre parti, ca fiind proprietate absoluta a delegatarul/achizitorului, in conditiile legii.
20.2. – Delegatul/prestatorul are obligatia de a lua toate precautiile necesare pentru muncitorii sai sau oricare alta persoana sa nu indeparteze sau sa deterioreze obiectele prevazute la art 21.1., iar imediat dupa descoperirea si inainte de indepartarea lor de a instiinta delegatarul/beneficiaruldespre aceasta descoperire si de a indeplini dispozitiile primite de la delegat, privind indepartarea acestora.
20.3. – Daca din cauza dispozitiilor mentionate la art 20.2., delegatul/prestatorul sufera intarzieri, atunci, prin constatare, partile vor stabili:
a) orice prelungire a duratei de executie la care delegatul/prestator are dreptul, cu acordul delegatarului/achizitorului;
b) totalul cheltuielilor suplimentare, care se va adauga la pretul contractului.


21. Legea aplicabilă contractului
21.1 - Contractul va fi interpretat conform legilor din România.
Părţile au înţeles să încheie la sediul beneficiarului, astăzi ______________ prezentul contract în două exemplare originale, câte unul pentru fiecare parte. 
Prin semnătură părţile atestă că se află în posesia unui exemplar.

BENEFICIAR							     PRESTATOR
COMUNA SIRNA						……………………………………
PRIMAR,								     ADMINISTRATOR,
VALERICA SANDU						                   .................................
 




VIZAT CONTROL 
FINANCIAR-PREVENTIV
NAN MARGARETA GEORGIANA





SEF SERVICIU FINANCIAR – CONTABIL,ADMINISTRATIV
MIC ELENA COSMINA




VIZAT PENTRU LEGALITATE
NEGOITA MONICA 



INTOCMIT,
PANAIT VIOLETA LOREDANA
